CELEX: 31991R0270
Language: el
Date: 1991-02-01 00:00:00
Title: Κανονισμός (ΕΟΚ) αριθ. 270/91 της Επιτροπής της 1ης Φεβρουαρίου 1991 για την τροποποίηση του κανονισμού (ΕΟΚ) αριθ. 1780/89 περί καθορισμού των λεπτομερειών εφαρμογής σχετικά με τη διάθεση των αλκοολών που λαμβάνονται από τις αποστάξεις που αναφέρονται στα άρθρα 35, 36 και 39 του κανονισμού (ΕΟΚ) αριθ. 822/87 του Συμβουλίου, που κατέχονται από τους οργανισμούς παρέμβασης

Avis juridique important

|

31991R0270

Κανονισμός (ΕΟΚ) αριθ. 270/91 της Επιτροπής της 1ης Φεβρουαρίου 1991 για την τροποποίηση του κανονισμού (ΕΟΚ) αριθ. 1780/89 περί καθορισμού των λεπτομερειών εφαρμογής σχετικά με τη διάθεση των αλκοολών που λαμβάνονται από τις αποστάξεις που αναφέρονται στα άρθρα 35, 36 και 39 του κανονισμού (ΕΟΚ) αριθ. 822/87 του Συμβουλίου, που κατέχονται από τους οργανισμούς παρέμβασης  

Επίσημη Εφημερίδα αριθ. L 028 της 02/02/1991 σ. 0023 - 0023

ΚΑΝΟΝΙΣΜΟΣ ( ΕΟΚ ) αριθ . 270/91 ΤΗΣ ΕΠΙΤΡΟΠΗΣ  της 1ης Φεβρουαρίου 1991  για την τροποποίηση του κανονισμού ( ΕΟΚ ) αριθ . 1780/89 περί καθορισμού των λεπτομερειών εφαρμογής σχετικά με τη διάθεση των αλκοολών που λαμβάνονται από τις αποστάξεις που  αναφέρονται στα άρθρα 35, 36 και 39 του κανονισμού ( ΕΟΚ ) αριθ . 822/87 του Συμβουλίου και κατέχονται από τους οργανισμούς παρέμβασης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ),  τον κανονισμό ( ΕΟΚ ) αριθ . 3877/88 του Συμβουλίου της 12ης Δεκεμβρίου 1988 περί καθορισμού των γενικών κανόνων σχετικά με τη διάθεση των αλκοολών που λαμβάνονται από τις αποστάξεις που αναφέρονται στα άρθρα 35, 36 και 39 του κανονισμού ( ΕΟΚ ) αριθ . 822/87  και κατέχονται από τους οργανισμούς παρέμβασης ( 3 ), και ιδίως τα άρθρα 2 και 3,  Εκτιμώντας :  ότι πρέπει να προσδιοριστούν οι έννομες συνέπειες για τον προσφέροντα που υποβάλλει περισσότερες από μία προσφορές ανά τμηματική δημοπρασία .  ότι, έχοντας υπόψη την πείρα που αποκτήθηκε σε θέματα απλών δημοπρασιών με προορισμό τις χώρες της ζώνης της Καραϊβικής και ιδίως τις διοικητικές προθεσμίες και τα προβλήματα τεχνικής φύσεως που αντιμετώπισαν οι εν λόγω υπερθεματιστές, πρέπει να  παραταθούν κατά ένα μήνα οι προθεσμίες που προβλέπονται για την παραλαβή της ακυρωθείσας αλκοόλης -  ότι, κατά συνέπεια, πρέπει να τροποποιηθεί ο κανονισμός ( ΕΟΚ ) αριθ . 1780/89 της Επιτροπής ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 3391/90 ( 5 )-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1  Ο κανονισμός ( ΕΟΚ ) αριθ . 1780/89 τροποποιείται ως εξής :  1 . Στο άρθρο 5 παράγραφος 3 προστίθεται η ακόλουθη φράση :  "Αν ο προσφέρων υποβάλει περισσότερες προσφορές για κάθε τμηματική δημοπρασία, δεν γίνεται δεκτή καμία από τις προσφορές αυτές ."  2 . Στο άρθρο 17 παράγραφος 2 οι όροι "δεύετρου μήνα" αντικαθίστανται από τους όρους "τρίτου μήνα ".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 1 Φεβρουαρίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 84 της 27 . 3 . 1987, σ . 1 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 346 της 15 . 12 . 1988, σ . 7 . ( 4 ) ΕΕ αριθ . L 178 της 24 . 6 . 1989, σ . 1 . ( 5 ) ΕΕ αριθ . L 327 της 27 . 11 . 1990, σ . 23 .